OpenLLM-France/wikimedia huggingface dataset:
# Província de Chiloé

La província de Chiloé és una província de Xile formada per gairebé la totalitat de l'Arxipèlag de Chiloé, el qual està compost per l'illa Gran de Chiloé i més de 40 illes més petites, amb una superfície de 9.181 km² i 149.502 habitants. Està situada a la X Regió de Los Lagos i la seva capital és la ciutat de Castro.

## Departaments

* Ancud (des de 1937)
* Castro (des de 1937)
* Quinchao (restituït 1937)
* Palena (1959)

## Departaments anteriors

* Ancud (1834-1928)
* Chacao (1834-1855)
* Dalcahue (1834-1855)
* Castro (1834-1928)
* Chonchi (1834-1855)
* Lemuy (1834-1855)
* Achao (1834-1855)
* Quenac (1834-1855)
* Carelmapu (1834-1861)
* Calbuco (1834-1855)
* Quinchao (1855-1928)

## Delegacions de la Província de Chiloé

* Ancud (1826)
* Chacao (1826)
* Dalcahue (1826)
* Castro (1826)
* Chonchi (1826)
* Lemuy (1826)
* Achao (1826)
* Quenac (1826)
* Carelmapu (1826)
* Calbuco (1826)

## Història

La Província de Chiloé es va crear amb les lleis federals, el 30 d'agost de 1826, junt amb altres 7 províncies (de Coquimbo, d'Aconcagua, de Santiago, de Colchagua, de Maule, de Concepción (Xile) i de Valdívia). En la Constitució de 1828, es va establir la divisió de Xile en 8 proíncies que afegia a les set anteriors la província de Chiloé.
Per llei del 4 de juliol de 1834, la província de Chiloé es va dividir en 10 departaments. La seva capital va ser la ciutat d'Ancud, que fins aquella data es deia San Carlos de Chiloé.
Durant la dècada de 1970 es van crear les regions de Xile i entre elles la Regió de Los Lagos, amb les províncies de Chiloé, Llanquihue, Osorno, Palena i de Valdivia.

## Comunes

La província està constituïda per 10 comunes:
* Ancud,
* Castro,
* Chonchi,
* Curaco de Vélez,
* Dalcahue,
* Puqueldón,
* Queilén,
* Quellón,
* Quemchi i
* Quinchao

## Galería d'imatges

* Palafits a Castro.
* Església de Santa María de Loreto d'Achao, illa de Quinchao.
* Paisatge típico de Chiloé.
* Monument als pescadors de Dalcahue.
* Costanera de Quellón, amb el volcà Corcovado i els Andes.

## Referències

* ↑ V. Pérez-Rosale, 1857. "Essai sur le Chili". Hambourg : F.H. Nestler & Melle, 1857. 455 p.

## Enllaços externs

* Gobernación provincial de Chiloé Arxivat 2007-08-21 a Wayback Machine.
# Projectista

El projectista és un dels agents de l'edificació previstos en la Llei d'Ordenació de l'Edificació d'Espanya. És l'agent que per encàrrec del promotor i amb subjecció a la normativa tècnica i urbanística corresponent, redacta el projecte. Podran redactar projectes parcials del projecte, o parts que el complementin, altres tècnics de forma coordinada amb l'autor d'aquest. Quan el projecte es desenvolupi o completi mitjançant projectes parcials o altres documents tècnics, cada projectista assumirà la titularitat del seu projecte. Són obligacions del projectista:
    a) Estar en possessió de la titulació acadèmica i professional habilitant d'arquitecte, arquitecte tècnic, enginyer, enginyer tècnic, segons correspongui i complint les condicions exigibles per a l'exercici de la professió.
    b) Redactar el projecte amb subjecció a la normativa vigent i al que s'hagi establert en el contracte i lliurar, amb els visats que si és el cas fossin preceptius.
    c) Acordar, si escau, amb el promotor la contractació de col·laboracions parcials.
# Protammodytes sarisa

Protammodytes sarisa és una espècie de peix de la família dels ammodítids i de l'ordre dels perciformes.

## Morfologia

Els mascles poden assolir els 11,7 cm de longitud total.

## Distribució geogràfica

Es troba a l'Illa de Sant Vicent (Petites Antilles).

## Referències

* ↑ Ida, H., Sirimontaporn, P. & S. Monkolprasit 1994. Comparative morphology of the fishes of the family Ammodytidae, with a description of two new genera and two new species. Zool. Studies 251-277.
* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Ida, H., P. Sirimontaporn i S. Monkolprasit, 1994. Comparative morphology of the fishes of the Family Ammodytidae, with a description of two new genera and two new species. Zool. Stud. 33(4):251-277.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Quebec Interconnection

La Québec Interconnection és una de les tres xarxes elèctriques menors de corrent altern (AC) de l'Amèrica del Nord. Les altres dues interconnections menors són les interconnexions de Texas i Alaska.
La Quebec Interconnection cobreix la totalitat de la Província del Quebec i opera a una freqüència mitjana de sistema de 60 Hz. Es connecta a 18 sistemes en els EUA i Canadà a una empresa de serveis elèctrics: Hydro-Québec. És operat com una xarxa de CA independent per raons físiques. A causa de la seva situació única, sovint es considera funcionalment part de la Eastern Interconnection.
La Quebec Interconnection es troba vinculada amb la Eastern Interconnection amb quatre línies de transmissió elèctrica de corrent continu d'alta tensió (enllaços DC), i amb una línia de transformadors de freqüència variable (variable-frequency transformer o VFT), que aïlla les freqüències de la manca de sincronització de corrent altern de cada costat.

## Referències

* ↑ «Control Area Concepts and Obligations». North American Electric Reliability Council, 01-07-1992. Arxivat de l'original el 2 de gener 2011. [Consulta: 18 juliol 2011]. «Today, in NERC, there are four major interconnected areas: the Eastern Interconnection, the Western Interconnection, the Texas Interconnection, and the Québec Interconnection.»

## Vegeu també

* Sistema de transmissió elèctrica Hydro-Québec
# Puebla de Don Rodrigo

Puebla de Don Rodrigo és un municipi de la província de Ciudad Real a la comunitat autònoma de Castella-La Manxa.
# Psychoda trifida

Psychoda trifida és una espècie d'insecte dípter pertanyent a la família dels psicòdids que es troba a Àfrica: la República Democràtica del Congo.

## Referències

* ↑ uBio (anglès)
* 1 2 Wagner, R., 1979. Moth-flies from a central African mountain stream (Diptera, Psychodidae). Aquatic Insects. 1:55-63.
* 1 2 Catalogue of Life (anglès)
* ↑ uBio (anglès)
* ↑ Biodiversity Studies in Afrotropical Moth Flies (Diptera: Psychodidae) (anglès)
* ↑ Catalogue of the Diptera of the Afrotropical Region Arxivat 2016-03-03 a Wayback Machine. (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* ION (anglès)
# Prinzregententorte

La prinzregententorte és un pastís present principalment a Baviera, que consisteix en almenys 7 capes fines de bescuit intercalades amb crema de mantega amb xocolata. L'exterior es cobreix amb un setinat de xocolata negra. Sol tenir 25 cm de diàmetre, i se li pot afegir melmelada d'albercoc en la capa superior, abans del setinat de xocolata.

## Origen

El pastís pren el seu nom de Leopold, príncep regent de Baviera des de 1886. El seu origen exacte segueix disputant-se entre els qui afirmen que el seu creador va ser el Johann Rottenhoeffer, cuiner del príncep regent; el reboster Anton Seidl i la signatura de rebosteria Heinrich Georg.

## Bibliografia

* Irene Krauß (1999). Chronik bildschöner Backwerke. Stuttgart: Hugo Matthaes Druckerei und Verlag. ISBN 3875162927.

## Enllaços externs

* Prinzregententorte en Food From Bavaria (anglès)
# Psàmate

Psàmate és el nom dels següents personatges:
* Psàmate (filla de Crotop).
* Psàmate (filla de Nereu).
* Psàmate, un satèl·lit de Neptú
# Ptaeroxylon

Ptaeroxylon és un gènere monotípic de la família de les Rutàcies, dels cítrics essent Ptaeroxylon obliquum l'única espècie representant d'aquest.

## Descripció

És un arbust o petit arbre de branques baixes, que arriba a mesurar d'1 a 16(-20) m d'alçada, és dioic, majoritàriament de fulla caduca i floració en general just abans o quan apareixen les fulles noves, el tronc té ± 30 cm de diàmetre a l'alçada del pit.

## Distribució i hàbitat

Es troba al bosc de fulla perenne associat amb Juniperus, Podocarpus i a matollars, boscos oberts, sobretot a llocs rocosos. També als boscos montans de KwaZulu-Natal (on l'arbre arriba a la seva major grandària), prop del nivell del mar fins als 2000 m altitud.
Es distribueix per Namíbia, Botswana, Eswatini i Sud-àfrica.

## Propietats

Natiu d'Àfrica tropical i meridional, la seva valuosa fusta és usada particularment per tancat i construcció. És molt dura i també s'usa per a carregar maquinària i es diu que és més durable que el coure o l'acer. Els olis que conté la seva fusta, així com la seva duresa, el converteixen en una excel·lent llenya, la crema de la qual és d'una perllongada durada.
Els xhoses han fet tradicionalment rapè d'aquesta per alleujar els maldecaps.

## Referències

* ↑ «Ptaeroxylon a The Plant List Ptaeroxylon» (en anglès). [Consulta: 21 juliol 2014].
* 1 2 «Ptaeroxylon». Conservatorio y Jardín Botánico de Ginebra: Flora africana. [Consulta: 13 gener 2012].
* ↑ Peter Schirmer, The Concise Illustrated South African Encyclopedia 1980, Central News Agency Ltd, ISBN 0-620-04359-8.

## Bibliografia

* AFPD. 2008. African Flowering Plants Database - Base de Donnees des Plantes a Fleurs D'Afrique.
* Gibbs Russell, G. E., W. G. Welman, E. Reitief, K. L. Immelman, G. Germishuizen, B. J. Pienaar, M. v. Wyk & A. Nicholas. 1987. List of species of southern African plants. Mem. Bot. Surv. S. Africa 2(1–2): 1–152(pt. 1), 1–270(pt. 2).
# Pterygotrigla urashimai

Pterygotrigla urashimai és una espècie de peix pertanyent a la família dels tríglids.

## Descripció

* Fa 9,4 cm de llargària màxima.
* Nombre de vèrtebres: 27.

## Hàbitat

És un peix marí, bentopelàgic i de clima tropical que viu fins als 119 m de fondària.

## Distribució geogràfica

Es troba al Pacífic occidental: les illes Filipines.

## Observacions

És inofensiu per als humans.

## Referències

* ↑ Waite E. R., 1899. Scientific results of the trawling expedition of H. M. C. S. "Thetis." Mem. Aust. Mus. v. 4 (pt 1). 2-132.
* ↑ uBio (anglès)
* ↑ Richards, W. J., T. Yato & P. R. Last, 2003. Revision of the gurnard fish subgenus Otohime (Triglidae: Pterygotrigla). Smithiana, Publ. in Aquatic Biodiversity Bull. 2: 1-18.
* 1 2 3 4 FishBase (anglès)

## Bibliografia

* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Quijarroïta

La quijarroïta és un mineral de la classe dels sulfurs. Rep el seu nom de la província boliviana d'Antonio Quijarro, a on es troba la mina El Dragón, la seva localitat tipus.

## Característiques

La quijarroïta és una sulfosal de fórmula química Cu₆HgPb₂Bi₄Se₁₂. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema ortoròmbic. És un mineral químicament similar a la petrovicita i al mineral selenur sense anomenar Unnamed (Cu-Pb-Hg-Bi Selenide), i es troba relacionada amb la petrovicita rica en bismut que es troba al dipòsit polimetàl·lic d'urani i seleni de Schlema-Alberoda (Erzgebirge, Alemanya). També és similar a la hansblockita.

## Formació i jaciments

Va ser descoberta a la mina El Dragón, a la província d'Antonio Quijarro, al departament de Potosí (Bolívia), on sol trobar-se associada a altres minerals com la hansblockita i la clausthalita. Es tracta de l'únic indret on ha estat trobada aquesta espècie mineral.

## Referències

* ↑ «Quijarroite» (en anglès). Mindat. [Consulta: 11 desembre 2016].

## Enllaços externs

* Galeria d'imatges
# Quercus hypoxantha

Quercus hypoxantha és una espècie de roure de la família de les Fagàcies. Està a dins de la secció dels roures vermells del gènere Quercus. És un arbre endèmic de Mèxic, que és rar de trobar, i es troba concretament als estats de Coahuila i Nuevo León, entre els 2100 i els 2950 m d'altitud.
Quercus hypoxantha és un petit arbre semiperennifoli, que en general fa menys 3 metres d'alçada. L'escorça és llisa, grisa. Les branquetes són primes, fines d'1 mm de diàmetre, més o menys glabrescents, amb brots molt petits d'entre 1 a 2 mm de llarg, arrodonits, glabres, amb escates ciliades. Les fulles fan entre 2-5 cm de llarg i entre 1 a 4 d'ample, obovals a àmpliament el·líptiques. L'àpex és agut, base variable, generalment rodona, de vegades cordada o cuneïforme, marge ondulat, amb 3-4 (-6) dents afilades, aspra per sota, densa, rasposa, pubescent, groga, de vegades desapareix amb l'edat. Aquesta pubescència està fet només de pèls fasciculats, i està present en tota la superfície, incloent-hi en els 5-6 parells de venes. El pecíol fa 0,5 cm de llarg, de color vermellós, convertint glabre. Les glans són ovoides, d'1-1,5 cm de llarg, solitàries en un peduncle llarg de 2 a 5 mm. La tassa de mitja canya amb escates arrodonides, tomentoses, tassa adjuntant mitjà de la nou. Les glans maduren als 2 anys; cotilèdons lliures.

## Referències

* ↑ Quercus hypoxantha a IUCN Red List
* ↑ Quercus hypoxantha a Oaks of the world

## Enllaços externs

* Nixon, K. et al. 1998. Quercus hypoxantha. 2006 IUCN Red List of Threatened Species. Descarregada el 4 de març de 2013.
# Quercus humboldtii

El roure colombià o roure andí (Quercus humboldtii) és una espècie de roure que pertany a la família de les fagàcies. Està classificada en la secció dels roures vermells d'Amèrica del Nord, Centreamèrica i el nord d'Amèrica del Sud que tenen els estils llargs, les glans maduren en 18 mesos i tenen un sabor molt amarg. Les fulles solen tenir lòbuls amb les puntes afilades, amb truges o amb pues en el lòbul.

## Descripció

És un arbre perenne, que creix fins a una altura de 25 m i un diàmetre d'un metre. La seva escorça és grisa vermellosa o grisa i amb fissures en escates com a quadrícules Les fulles són simples, alternes i lanceolades, de 10 a 20 cm de longitud i agrupades en els extrems de les branques. Les flors són petites, grogues i unisexuals, amb inflorescència en raïm. El fruit és de color castany clar, una càpsula ovoide o de gla, amb pericarpi coriaci, de 20 a 25 mm de diàmetre i 50 a 70 mm de llarg, sobre una cúpula escamosa. L'interior de la closca de la gla és pelut.

## Hàbitat

És endèmic de les terres altes dels Andes, al nord de Sud-amèrica, amb un rang altitudinal entre 1.000 i 3.200 msnm. Creix en l'altiplà andí, on la temperatura mitjana anual és de 16 a 24 °C i la precipitació mitjana anual de 1500 a 2500 mm. Es pot trobar en sòls moderadament fèrtils i profunds, així com en sòls degradats, preferint sòls poc profunds, amb una gruixuda capa d'humus.

## Taxonomia

Quercus humboldtii va ser descrita per Aimé Bonpland i publicat a Plantae Aequinoctiales 2: 155, pl. 130. 1809.

### Etimologia

Quercus: nom genèric del llatí que designava igualment al roure i a l'alzina.
humboldtii: epítet atorgat en honor del botànic alemany Alexander von Humboldt.

### Sinonímia

* Erythrobalanus humboldtii (Bonpl.) O.Schwarz
* Erythrobalanus lindenii (A.dc.) O.Schwarz
* Erythrobalanus tolimensis (Bonpl.) O.Schwarz
* Quercus almaguerensis Bonpl.
* Quercus humboldtii Kotschy ex A.dc.
* Quercus humboldtii var. lehmanniana Hieron. exTrel.
* Quercus lindenii A.dc.
* Quercus tolimensis Bonpl.

## Vegeu també

* Característiques de les fagàcies

## Referències

* 1 2 Orwa C, Mutua A, Kindt R, Jamnadass R, Simons A. (2009) Quercus humboldtii; Agroforestry Database 4.0.
* ↑ González, Carlos E.; Andy Jarvis & Juan Diego Palacio (2006) Biogeography of the Colombian oak, Quercus humboldtii Bonpl: geographical distribution and their climatic adaptation.
* ↑ «Quercus humboldtii». Tropicos.org. Missouri Botanical Garden. [Consulta: 18 desembre 2013].
* ↑ Quercus humboldtii en PlantList
* ↑ «Quercus humboldtii». World Checklist of Selected Plant Families. [Consulta: 18 desembre 2013].

## Bibliografia

* Corretja A., M.D., C. Galdames & M. Stapf. 2004. Cat. Pl. Vasc. Panamà 1–599. Smithsonian Tropical Research Institute, Panama.
* Muller, C. H. 1942. The Central American species of Quercus. O.S.D.A. Bur. Pl. Industr. Misc. Publ. 477: 1–216.
* Muller, C. H. 1960. Flora of Panama, Part IV. Fascicle 2. Fagaceae. Ann. Missouri Bot. Gard. 47(2): 95–104.
# Gladwyn Jebb

Hubert Miles Gladwyn Jebb, Primer Baró de Gladwyn, més conegut com a Gladwyn Jebb (25 d'abril de 1900 - 24 d'octubre de 1996), fou un polític i diplomàtic britànic, fundador i primer secretari general de les Nacions Unides, càrrec que desenvolupà entre 1945 i 1946.
Fou també ambaixador britànic a França del 1954 al 1960.

## Vegeu també

* Organització de les Nacions Unides

## Enllaços externs

* Cambridge Archives Centre - Gladwyn Papers (anglès)
# Sillago maculata

Sillago maculata és una espècie de peix de la família Sillaginidae i de l'ordre dels perciformes.

## Morfologia

Els mascles poden assolir els 30 cm de longitud total.

## Distribució geogràfica

És un endemisme d'Austràlia.

## Referències

* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Casa Gabriel Vives i Bella

La Casa Gabriel Vives i Bella és una obra de Tarragona protegida com a Bé Cultural d'Interès Local.

## Descripció

Edifici d'habitatges format per planta baixa i quatre pisos, construït l'any 1860 sota la direcció de Ignasi Jordà i Armalich per Gabriel Vives. Destaca la cambra d'aire i també el perfecte treball de la pedra, igual que observem a la casa del costat, Rambla Nova, 50. A la part inferior de l'edifici hi trobem dues portes d'accés situades a banda i banda de la façana amb forma d'arc de mig punt, mentre que al mig hi ha dues obertures amb llinda. A cada planta li correspon en quatre obertures amb els seus respectius balcons, treballats en ferro, excepte a la segona planta, on al cos central hi ha un balcó escorregut. La planta baixa i el primer pis està revestit amb un aplacat que vol imitar la pedra de carreu i, la resta de la façana està arrebossada. Destaca el treball decoratiu (molt semblants entre ells) realitzat a les balconades de les successives cases del costat.

## Referències

* ↑ «Casa Gabriel Vives i Bella». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 maig 2018].
# Christine Girard

Christine Girard (3 de gener de 1985 en el Llac Elliot, Ontario) és una aixecadora de peses canadenca de White Rock, Columbia Britànica. Competeix en la divisió de 63 kg. Girard va ser la primera dona canadenca a guanyar una medalla en aixecament de peses, quan va guanyar el bronze als Jocs Olímpics de Londres 2012. Ella és també l'actual campiona dels Jocs Commonwealth i els Jocs Panamericans en la seva categoria de pes i ha guanyat múltiples medalles en cadascuna d'aquestes competicions. Té el rècord dels Jocs Commonwealth i el dels Jocs Panamericans en el Clean i Jerk.

## Referències

* ↑ «DAVYDOVA Natalya». International Weightlifting Federation. Arxivat de l'original el 2011-05-27. [Consulta: 11 març 2017].
* ↑ «Christine Girard Profile». Arxivat de l'original el 2019-03-29. [Consulta: 31 juliol 2012].

## Enllaços externs

* Lloc web personal Arxivat 2018-08-04 a Wayback Machine.
# Vitali Khmelnitski

Vitali Khmelnitski (ucraïnès: Віталій Григорович Хмельницький) (Tymoshivka, 12 de juny de 1943 - Kíiv, 13 de febrer de 2019) fou un futbolista rus de les dècades de 1960 i 1970.
Fou 20 cops internacional amb la selecció de futbol de la Unió Soviètica amb la qual participà a la Copa del Món de Futbol de 1970.
Pel que fa a clubs, destacà a FC Xakhtar Donetsk i FC Dinamo de Kíev.
Trajectòria com a entrenador:
* 1973–1974 Granit Cherkasy
* 1978–1979 Kryvbas Kryvyi Rih

## Referències

* ↑ (rus) Perfil Arxivat 2019-03-02 a Wayback Machine. a rusteam.permian.ru
* ↑ Vitali Khmelnitski a National-Football-Teams.com (anglès)
* ↑ Пішов з життя знаменитий форвард Динамо Віталій Хмельницький (Va morir el famós davanter del Dynamo Vitaliy Khmelnytsky) ua-football.com
# Volta a Llombardia 1966

La Volta a Llombardia 1966 fou la 60a edició de la clàssica ciclista Volta a Llombardia. La cursa es va disputar el diumenge 22 d'octubre de 1966, sobre un recorregut de 266 km. El vencedor final fou l'italià Felice Gimondi (Salvarani), que s'imposà davant el belga Eddy Merckx (Peugeot-Michelin-BP) i el francès Raymond Poulidor (Mercier-BP-Hutchinson).

## Classificació general

| | Ciclista | Equip | Temps |
| 1 | Felice Gimondi | Salvarani | 6h57'00 |
| 2 | Eddy Merckx | Peugeot-Esso-Michelin | m.t. |
| 3 | Raymond Poulidor | Mercier-BP-Hutchinson | m.t. |
| 4 | Jacques Anquetil | Ford France-Hutchinson | m.t. |
| 5 | Michele Dancelli | Molteni | m.t. |
| 6 | Vittorio Adorni | Salvarani | m.t. |
| 7 | Italo Zilioli | Sanson | + 3'40" |
| 8 | Giancarlo Polidori | Vittadello | + 5'50" |
| 9 | Jan Janssen | Pelforth-Sauvage | + 6'41" |
| 10 | Aldo Pifferi | Vittadello | m.t. |

## Referències

* «Cyclisme - Tour de Lombardie - 1966». les-sports.info. [Consulta: 29 juny 2017].
* «Giro di Lombardia 1966». cyclebase.nl. [Consulta: 29 juny 2017].
* «60a edizione Giro di Lombardia (1966)». museociclismo.it. [Consulta: 29 juny 2017].

## Enllaços externs

* Web oficial de la cursa (italià)
# Giovanni Mardersteig

Giovanni Mardersteig, nom original Hans Mardersteig, (8 de gener de 1892, Weimar, Alemanya - 27 de desembre de 1977, Verona, Itàlia) Va estudiar dret a les universitats de Bonn, Vienna, Kiel i finalment a Jena, on es doctorà el 1915. Fou un tipògraf d'origen alemany nacionalitzat italià, creador de caràcters tipogràfics, historiador de l'art i editor. També fou empresari, com a fundador de la gràfica privada Officina Bodoni el 1922 a Montagnola, Suïssa que posteriorment es traslladà el 1927 a Verona, Itàlia. L'Officina Bodoni fou coneguda per publicar llibres amb el més alt estàndard en l'art de la impressió.

## Referències

* ↑ «Giovanni Mardersteig | Biography & Facts» (en anglès). Britannica. [Consulta: 7 gener 2021].
* ↑ UTD, Redacción. «Grandes maestros de la tipografía: Hans Mardersteig | UnosTiposDuros» (en castellà). [Consulta: 7 gener 2021].
# Central FECSA-Nerets

Central FECSA-Nerets o Central Hidroelèctrica de Talarn és una barriada del terme de Talarn. Està situada als peus de la presa de l'embassament de Sant Antoni, sota mateix de l'estret de Susterris. El 2020 tenia 30 habitants.

## Referències

* ↑ «Central FECSA-Nerets». Gran Enciclopèdia Catalana. Barcelona: Grup Enciclopèdia Catalana.
* ↑ «Idescat. Codis territorials i d'entitats. Municipis. 252154 Talarn». [Consulta: 13 març 2021].

## Enllaços externs

* Institut Cartogràfic de Catalunya
# Producte informàtic estàndard

Producte informàtic estàndard (amb acrònim anglès COTS, Commercial off-the-shelf), en l'àmbit de les tecnologies de la informació i la comunicació, és un terme del Reglament Federal d'Adquisicions (FAR) del EUA que defineix un element (producte o servei) disponible en el mercat comercial en grans quantitats que pot ser comprat i usat sota un contracte governamental de la mateixa manera com ho fa el públic en general. Per exemple, programes informàtics i sistemes de maquinari i de programari. El contrari de COTS són programaris i maquinaris fets a mida i desenvolupats amb finançament.

## Propietats

* COTS redueix molt els paràmetres de cost i temps de desenvolupament.
* COTS implica assumir riscos quant a termes de seguretat limitada.
* COTS implica assumir riscos en quant a obsolescència no controlada del productes i serveis.

## Referències

* ↑ «What is COTS, MOTS, GOTS, and NOTS? - Definition from WhatIs.com» (en anglès). SearchDataCenter, 30-10-2017.
* ↑ «What is COTS (commercial off-the-shelf)? - Definition from WhatIs.com» (en anglès). SearchDataCenter, 30-10-2017.
* ↑ «Commercial off-the-Shelf (COTS)» (en anglès). AcqNotes, 30-10-2017.